[{"text_idx": "#000003", "text": "Juuli oli propagandast ja infomanipulatsioonidest kirjutamise poolest aktiivne. Palju kirjutati Venemaa tegevusest, aga ka sotsiaalmeedia u\u0308mber toimuvast."}, {"text_idx": "#000004", "text": "Toomas Alatalu kirjutas Kaitse Kodu ajakirjas \u201cSurematu Polgu\u201d marsi olemusest ja selle tekkimisest.\nTa kirjutab: \u201c\u201eSurematu polgu\u201c marsse Venemaal vo\u0303idupu\u0308hal ehk siis 9. mail vo\u0303etakse ta\u0308na endastmo\u0303istetavana. Tegu on na\u0308htusega, mille juurdumist ja levikut on selgelt mo\u0303jutanud oma isa so\u0303jamehefotot kandva Venemaa liidri Vladimir Putini ko\u0303ndimine selle ridades."}, {"text_idx": "#000005", "text": "Ehkki vo\u0303it Saksamaa u\u0308le saavutati juba 1945. aastal, peeti esimene \u201esurematu polgu\u201c marss alles 2012. aastal Tomskis ja see, mida nu\u0308u\u0308d kogu maailmale na\u0308idatakse, hakkas u\u0308le Venemaa rulluma aastal 2015 ja va\u0308ljapoole Venemaad aastast 2017.\u201d"}, {"text_idx": "#000006", "text": "Juuli keskpaigas kirjutasid Eesti va\u0308ljaanded sellest, kuidas Venemaa Fo\u0308deratsiooni saatkond avaldas oma sotsiaalmeedia kanalites rea ajalugu vo\u0303ltsivaid postitusi. Na\u0308iteks u\u0308ritati juunipo\u0308o\u0308ret ja sellele ja\u0308rgnenud su\u0308ndmusi kujutada vabatahtlikena, ja\u0308ttes ta\u0308iesti mainimata repressioonid terve okupatsiooniaja va\u0308ltel."}, {"text_idx": "#000008", "text": "Juulis avaldas Delfi kaks pikemat lugu Venemaalt pa\u0308rit hu\u0308briidohtudest.\nEsimene neist kirjutab, kuidas selle aasta veebruaris ehmatas u\u0308ks Venemaa tuntumaid politolooge Valeri Solovei paljusid avaldusega, et Kreml valmistub koroonapandeemia varjus hu\u0308briidso\u0303jaoperatsiooniks Baltimaade vastu, et viia NATO lagunemiseni."}, {"text_idx": "#000010", "text": "Postimees avaldas juulis Sergei Metlevi no\u0303ukanostalgia teemalise arvamusartikli, milles ta kirjutab: \u201cNo\u0303ukogude nostalgiat rakendatakse rahvaste so\u0303pruse 2.0 idee ette, sihiga va\u0308hendada meie valmidust seista Eesti riikluse eest ja o\u0303o\u0303nestada usaldust la\u0308a\u0308ne liitlaste vastu, et me eelistaks langemist No\u0303ukogude-lembelise Putini rez\u030ciimi mo\u0303jusfa\u0308a\u0308ri\u201d."}, {"text_idx": "#000011", "text": "USA su\u0308u\u0308distab Venemaad koroonateemaliste inforu\u0308nnakute korraldamises\nERR kirjutas juulis, et maist kuni juuli alguseni avaldasid Venemaalt koordineeritavad infosaidid umbes 150 koroonaviirusega toimetulekut puudutavat artiklit, mis na\u0308itavad Venemaa tegevust positiivses, USA reaktsioone aga negatiivses valguses"}, {"text_idx": "#000012", "text": "\u201eUSA ja teiste la\u0308a\u0308neriikide auditooriumile suunatud infokampaaniate eest vastutavad kaks Vene so\u0303java\u0308eluures GRU endist ko\u0303rget to\u0308o\u0308tajat, u\u0308tlesid U\u0308hendriikide valitsusametnikud. Sellekohane info oli varasemalt salastatud, kui USA ametnike so\u0303nul muudeti selle ligipa\u0308a\u0308supiiranguid no\u0303rgemaks, et vo\u0303imaldada sellekohast avalikku diskussiooni ning tuua va\u0308lja konkreetsed veebisaidid.\u201c"}, {"text_idx": "#000013", "text": "Samuti kirjutati juulis mitmel korral U\u0308hendkuningriigi probleemidest Venemaa ha\u0308kkeritega.\nPostimehes avaldatud uudise kohaselt su\u0308u\u0308distab Suurbritannia Venemaad katses mo\u0303jutada eelmisel aastal toimunud u\u0308ldvalimisi, levitades U\u0308hendkuningriigi ja USA vahel peetud kaubandusko\u0303neluste dokumente."}, {"text_idx": "#000014", "text": "ERR avaldas The Guardianile tuginedes artikli sellest, kuidas Suurbritannia endise kaubandusministri Liam Foxi e-postkast muugiti mitu korda lahti. Kurjategijad said seela\u0308bi ligi USA-Suurbritannia kaubandusla\u0308bira\u0308a\u0308kimiste saladokumentidele. Va\u0308idetavalt olid muukijad Vene ha\u0308kkerid, kuigi mingeid to\u0303endeid selle kasuks ei tooda. Valitsusallika andmetel saadi dokumendid ka\u0308tte just Foxi erapostkastist, mis kutsus esile opositsiooniliste leiboristide ku\u0308simused."}, {"text_idx": "#000015", "text": "Delfi avaldas juulis uudise, mille kohaselt postitas Tartu U\u0308likool oma blogisse kahe va\u0308listudengi kirjutatud arvamusloo, kus o\u0303ppurid kirjeldavad Hongkongi protesti tagamaid. Mo\u0303ne tunni pa\u0308rast oli postitus kadunud, arvamusloo autoritele selgitas Tartu U\u0308likooli to\u0308o\u0308taja juhtunut va\u0308itega, et u\u0308lemus ka\u0308skis."}, {"text_idx": "#000017", "text": "Euroopa Liidu kohus keelas eurooplaste isikuandmete edastamise USA-sse\nERR kirjutas juulis Euroopa Kohtu otsusest, mille kohaselt USA seadused ei anna veebiettevo\u0303tete seireprogrammidega Euroopa Liidu kodanike kohta kogutavate andmete osas sama tugevat kaitset kui EL-i seadused."}, {"text_idx": "#000018", "text": "Selle otsusega tu\u0308histas kohus sisuliselt Euroopa Liidu ja USA vahel 2016. aastal kehtima hakanud kokkuleppe EU-U.S. Privacy Shield, varasemalt oli kohus tu\u0308histanud ka sellele eelneva, 2015. aastast pa\u0308rineva leppe Safe Harbour."}, {"text_idx": "#000019", "text": "Sotsiaalmeedias tehtav reklaam saab selgemad juhtno\u0308o\u0308rid\nJuulisse ja\u0308i ka ERRi uudis, mille kohaselt on Tarbijakaitse ja tehnilise ja\u0308relevalve ameti ning Turundajate liidu koosto\u0308o\u0308s valmimas reklaamiseaduse juhend, mis muu hulgas selgitab ka, kuidas sotsiaalmeedias reklaami muust sisust eraldada."}, {"text_idx": "#000020", "text": "Juhendi koostamine on vajalik, sest reklaampostituste tegemise osas valitseb sotsiaalmeedia mo\u0303juisikute seas segadus. Uudises tsiteeritakse Tarbijakaitse ja tehnilise ja\u0308relevalve ameti kaubandustalituse juhti, Birgit Valgust: \u201cOleme ta\u0308heldanud, et ei saada vist aru, et kui teed reklaami, siis reklaam peab olema muust teabest selgelt eristatav ja selle reklaami na\u0308gija peab aru saama, et tegemist on reklaamiga\u201d."}, {"text_idx": "#000021", "text": "Tu\u0308rgi soovib asuda reguleerima sotsiaalmeediat\nJuulis kirjutasid nii Delfi, kui ka Postimees Tu\u0308rgis loodud seaduseelno\u0303ust, mis no\u0303uab, et va\u0308lismaa sotsiaalmeediaplatvormid nimetaksid riigis asuvad esindajad, kes tegeleksid kaebustega sisu u\u0308le, ning paneb paika materjalide eemaldamise ta\u0308htajad."}, {"text_idx": "#000022", "text": "Sotsiaalmeediaettevo\u0303tteid vo\u0303ib hakata trahvima, vo\u0303idakse blokeerida reklaamid vo\u0303i vo\u0303idakse andmeedastuskiirust ka\u0308rpida kuni 90%, mis ta\u0308hendab sisuliselt blokeerimist."}, {"text_idx": "#000024", "text": "Ha\u0308kitud kontodele pandi teade, et virtuaalrahas sooritatud u\u0308lekanne tagastatakse heategevuslikul eesma\u0308rgil kahekordselt."}, {"text_idx": "#000025", "text": "Samuti kirjutas juulis Twitterist ERR, kus uudiseks oli sotsiaalmeediaplatvormi teade, et plaanib pu\u0308sivalt peatada tuhanded kontod, mis rikkuvad Twitteri reegleid, kui postitatavad so\u0303numeid liikumisest QAnon. Na\u0308iteks levitavad sellised kontod so\u0303numit, et su\u0308variigis tegutsevad USA presidendi Donald Trumpi vastased reeturid."}, {"text_idx": "#000026", "text": "Noorte seas levib uus eluohtlik sotsiaalmeediama\u0308ng\nDelfi kirjutas juulis Eesti O\u0303petajate Liidu facebookipostitusele tuginedes uuest noortele suunatud ohtlikust osalusma\u0308ngust, kus keegi Disney koomiksitegelase Goofy maskis tundmatu saadab sotsiaalmeedias lastele ja noortele so\u0303brataotlusi, kasutades pseudonu\u0308u\u0308mi Jonathan Galindo. Kui taotlus on rahuldatud, saab ohver lingi, milles on eluohtlikud u\u0308lesanded julguse proovile panemiseks."}, {"text_idx": "#000028", "text": "Delfi avaldas juulis uudise sellest, kuidas Tallinna U\u0308likooli osaluskultuuri kaasprofessori Katrin Tiidenbergi ja tema Austraalia kolleegi Emily van der Nageli aastatepikkune uurimisto\u0308o\u0308 vormus raamatuks \u201eSeks ja sotsiaalmeedia\u201c, mis paku teaduspo\u0303hise analu\u0308u\u0308si seksuaalse sotsiaalmeedia ja sotsiaalmeediastunud seksuaalelu nu\u0308anssidest."}, {"text_idx": "#000029", "text": "\u201cSeks ja sotsiaalmeedia\u201d po\u0303hineb Katrin Tiidenbergi ja Emily van der Nageli 10 aasta pikkusel uurimisto\u0308o\u0308l. Uuritud u\u0308hismeediaplatvormide nimistu on esinduslik: Facebook, Twitter, Instagram, TikTok, Reddit, Tumblr, Snapchat, erinevad kohtingua\u0308pid ja seksile keskendunud veebilehed. Uurimaks seksuaaltegevusi neis keskkondades, tegid Tiidenberg ja van der Nagel eri rahvustest inimestega intervjuusid, palusid neil ta\u0308ita ku\u0308simustikke ja vaatlesid u\u0308hismeediat toimuvat etnograafipilguga."}, {"text_idx": "#000031", "text": "Postimees avaldas Tartu U\u0308likooli riigiteaduste u\u0308lio\u0303pilase Laura Vilbiksi po\u0303hjaliku artikli \u201eTu\u0308hista vo\u0303i saa tu\u0308histatud: avalikust arutelust sotsiaalmeedia ajastul\u201c"}, {"text_idx": "#000032", "text": "\u201cTtu\u0308histamiskultuur on viimaste aastate jooksul aina kontrollimatumaks ja po\u0303hjapanevamaks. Erinevalt tavapa\u0308rasest boikoteerimisest paistis tu\u0308histamine taotlevat inimese ta\u0308ielikku u\u0308hiskonnast pagendamist, talle teist vo\u0303imalust andmata, see taotles sotsiaalse giljotiini staatust. See muutis aktsepteeritavaks inimeste minevikus tuhnimise ja sealt va\u0308iksemagi problemaatilise detaili leidmisel kogu isiku maha kandmise. U\u0308sna pea rakendati seda terminit tavakasutuses lihtsalt oma poliitilise oponendi diskrediteerimiseks. Kellegi tu\u0308histamine sai lihtsaks ja nu\u0308ansivaeseks viisiks argumentide asemel nende esitaja ru\u0308ndamiseks, tema liigitamiseks kindlasse kasti. Kasti, kus on tu\u0308hised, rumalad, va\u0308a\u0308rtusetud ja kurjad.\u201d"}, {"text_idx": "#000033", "text": "Sinima\u0308gede ma\u0308lestusu\u0308ritus ja\u0308i esmakordselt a\u0308ra\nPostimees kirjutas juulis otsusest ja\u0308tta koroonakriisi to\u0303ttu a\u0308ra Sinima\u0308gedel Eesti kaitselahingute aastapa\u0308eva traditsiooniline ta\u0308histamine, kuid kutsus 25. juulil austama Eesti kaitselahingute ma\u0308lestust ja asetama ma\u0308lestuspa\u0308rjad Vabadusso\u0303ja ma\u0308lestussammastele."}]